หากทานยาคุมฉุกเฉินแบบ2เม็ดผิดวิธี(ทานไปทีเดียวสองเม็ด) ทันทีที่มีเพศสัมพันธ์ อยากทราบว่ามีวิธีแก้ไขรึเปล่าคะ สามารถซื้อยาคุมฉุกเฉินมาทานเพิ่มได้รึเปล่า โดยปกติแล้วทานยาคุมแบบธรรมดาอยู่แล้ว แต่ทานบ้างลืมบ้าง ไม่ทราบว่ากลับมาทานยาคุมแบบปกติด้วยจะช่วยลดโอกาสตั้งครรภ์รึเปล่าคะ
สวัสดีค่ะ หากเป็นยาคุมฉุกเฉินชนิดที่มี 2 เม็ดใน 1 แผง สามารถเลือกทานครั้งละ 1 เม็ด ห่างกัน 12 ชั่วโมง หรือทาน 2 เม็ดพร้อมกันทีเดียวเลยก็ได้ ประสิทธิภาพในการป้องกันการตั้งครรภ์ไม่แตกต่างกัน เพียงแต่การทานพร้อมกัน 2 เม็ดอาจทำให้เกิดผลข้างเคียงได้มากกว่า เช่น คลื่นไส้ อาเจียน ปวดหัว เวียนหัว ปวดท้อง เป็นต้น ดังนั้นไม่จำเป็นต้องซื้อมาทานเพิ่มอีกค่ะประสิทธิภาพของการทานยาคุมฉุกเฉิน จะขึ้นอยู่กับความรวดเร็วในการทานหลังจากมีเพศสัมพันธ์ โดยหากทานภายในไม่เกิน 12 ชั่วโมง จะช่วยป้องกันการตั้งครรภ์ได้ประมาณ 95% หากทานช้ากว่านี้ ประสิทธิภาพก็จะลดลงเรื่อยๆส่วนยาคุมกำเนิดธรรมดา หากเพิ่งต้นเริ่มทานใหม่ ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อนค่ะดังนั้นหลังจากนี้ ควรงดการมีเพศสัมพันธ์หรือใช้ถุงยางอนามัยร่วมด้วยไปก่อนอย่างน้อย 1-2 สัปดาห์